ઝાયરાનું આ માફીનામું તુરંત જ વાયરલ થઇ ગયું અને તેની પર અનેક પ્રતિક્રિયાઓ મળી, જે પછી આ પોસ્ટ ડીલિટ કરી નાંખવામાં આવી. ત્યાર બાદ અન્ય એક પોસ્ટમાં તેણે કહ્યું કે, હું આને આટલો મોટો મુદ્દો બનાવવા નહોતી માંગતી, પરંતુ આ તો રાષ્ટ્રીય ખબર બની ગઇ! આશા છે કે હવે આ મામલાને વધુ આગળ વધારવામાં નહીં આવે. ઝાયરાના માફીનામા પર કોઇએ કોમેન્ટ પણ કરી હતી કે, આ ફેક પ્રોફાઇલ છે. જેની પર રિપ્લાય કરતાં ઝાયરાએ લખ્યું હતું કે, ના આ વેરિફાઇડ પ્રોફાઇલ છે. ત્યાર બાદ તરત જ નીચે બીજી કોમેન્ટ કરી હતી કે, આમ પણ આ પોસ્ટ પાછળ જે ભાવનાઓ છે, એ સાચી છે અને એ જ વાત વધુ મહત્વની છે.